**ОБЩИНА НИКОПОЛ ОБЯВЯВА ЗА ОБЩЕСТВЕНО ОБСЪЖДАНЕ ПРОЕКТ НА „ПРОГРАМА ЗА УПРАВЛЕНИЕ НА ОТПАДЪЦИТЕ НА ОБЩИНА НИКОПОЛ ЗА ПЕРИОДА 2021-2028Г.“**

**ПРОЕКТ НА „ПРОГРАМА ЗА УПРАВЛЕНИЕ НА ОТПАДЪЦИТЕ НА ОБЩИНА НИКОПОЛ 2021-2028Г.“**

**ДО**

**ЗАИНТЕРЕСОВАНИТЕ СТРАНИ**

**ПОКАНА ОБЯВЛЕНИЕ**

**За обществено обсъждане във връзка с изготвянето на „ПРОГРАМА ЗА УПРАВЛЕНИЕ НА ОТПАДЪЦИТЕ НА ОБЩИНА НИКОПОЛ 2021-2028Г.“**

**УВАЖАЕМИ ДАМИ И ГОСПОДА,**

В изпълнение на чл.52, ал.1 от Закона за управление на отпадъците /ЗУО/, Община Никопол е изготвила проект на Програма за управление на отпадъците за периода 2021-2028 година. Същата на основание чл.52, ал.7 от ЗУО е публикувана на интернет страницата на Общината за публично обсъждане в срок  **до 10.01.2022г.** Мнения и предложения за промени и допълнения на проекта на програмата могат да бъдат подавани в деловодството на Община Никопол на адрес: гр.Никопол, ул. „Ал. Стамболийски“ №5, ет.1, информационен център- за граждани и юридически лица или на електронен адрес: obshtina@nikopol-bg.com.

**Програма за управление на отпадъците на Община Никопол за периода 2021-2028г.**

В своята същност **Програмата за управление на отпадъците на Община Никопол за периода 2021-2028г.** е стратегически документ и важен инструмент за управление на отпадъците през следващите 8 (осем) години. Тя е продължение на многогодишна целенасочена и последователна местна политика за развитие на системите за управление н различни потоци отпадъци генерирани на територията й.Изпълнението на Програмата ще окаже съществен принос за ефективно използване на ресурсите и намаляване на вредното въздействие на отпадъците.

Основните цели на **Програма за управление на отпадъците на Община Никопол за периода 2021-2028г.** са намаляване на вредното въздействие на отпадъците чрез предотвратяване образуването им, насърчаване на повторното им използване, увеличаване на количествата на рециклираните и оползотворени отпадъци и намаляване на количествата и на риска от депонираните битови отпадъци.

Водещ принцип при разработване на програмата е партньорството със заинтересованите страни- организации, институции, икономически и социални партньори, както и с физически лица и представители на юридически лица, имащи отношение към развитието на общината.

Поради значимостта на настоящата програма, който е важен, планов и стратегически документ, както и с цел спазването на принципа на прозрачно управление, всички заинтересовани страни могат да представят писмени предложения, становища и мнения по приложеният проект до 10.01.2022 включително в деловодството на Община Никопол на адрес : гр. Никопол, ул.“Ал.Стамболийски“ №5, ет.1, информационен център за граждани и юридически лица или на електронен адрес: obshtina@nikopol-bg.com.

В тази връзка Общинска администрация Никопол отправя настоящата покана- обявление за участие в обществено обсъждане и разчита на Вашето активно участие в процеса на изготвяне на този важен за всички нас стратегически планов документ.

ИВЕЛИН САВОВ

КМЕТ НА ОБЩИНА НИКОПОЛ